text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
Donkey Work 3 by Awekid & DJ Muzzell
Iat a depi essi "Su traballu de su molenti nùmuru 3" ma, brullas a parti, Dj Muzzell (campioni inglesu DMC de su 2005) at pubricau sa de tres ainas po digeis scarrafiadoris, chi si podit comporai de innoi in file digitali (.FLAC, .MP3, ecc.) opuru in discu de 12". Ascurtai-sì sa demo àudio po cumprendi cantu est bella e utilosa cust'aina, ca Dj Muzzell gei ndi scit meda! E nosu ddu stimaus meda poita fait a ndi scarrigai Donkey Work 1 po debadas de innoi finsas a sa dii de Paschixedda! Spassiai-sì!
Is prus amigas mannas de su digei
Chistionendi de ainas po digei (eus biu finsas a imoi mixer, pratu e cositeddas de schedas e programas) no fait a no nd'arremonai una chi, a bortas, est cussa chi fait traballai beni meda a unu digei: is cùfias! E poita funt diaici meda importantis (m'eis a nai)? Poita ca assumancu su 50% de sa faina de su digei no ndi bessit de is càscias e no s'intendit ma ndi bennit totu cussu chi ndi bessit! Trumbullaus? Duncas: ponendi sa mùsica tocat a arratrogai unu discu/cd a s'àteru, imperendi su mixer siguramenti po nd'arregulai su chi seus “mandendi aforas” ma, massimamenti, po cuncordai su chi eus a mandai agoa! E comenti? Ascurtendi-ddu cun is cùfias (ca nosu sceti ddu depeus intendi). Craramenti chi su mixer est scarsu e tenit unu pre-ascurtu bàsciu e/o impastau seus giai partendi mali ma chi assumancu is cùfias funt bonas eus siguramenti a sonai mellus, ca su sonu no at a èssiri atrotoxau e, puru chi sa càscia ispiadora fait caciai, eus a pòdiri ascurtai su canali-maistu puru (custu dipendit meda de is cumandus de pre-ascurtu de su mixer). Chena de cùfias bonas e imperendi cussas de su stèrio de babu o de sa computera po Skype nimancu chi seus Richie Hawtin eus a intendi beni a calancuna cosa! Imoi seu imperendi una pariga de SONY MDR-V700; funt bellas, su sonu est potenti e lìmpiu ma unu pogheddu mannas e de pràstica “cìrdina”, perou est beru puru chi est una genia imperada meda in totu su mundu. Tengu puru una pariga de AKG K-171 chi, forsis, funt mellus che a is SONY ma, a parrimentu miu, funt cùfias prus de stùdiu-de-domu e càntzant luegus a is origas. Sa firma chi prefèrgiu, comuncas, est sa SENNHEISER. Nd'apu tentu medas de cùfias de custa firma; de pagu apu proau su mod. HD-25 e mi-ddas bollu a comporai, poita ca: funt lèbias, funt còmodas e sònant beni-beni-beni. Parrit perou chi siant tropu dilicadas. Ita chi nci-ddas ponis a cracadura in sa bussa e ddas segas! Chena de brullai si balint su chi costant. Genias e firmas a parti, si scriu unu cunsìllu sinceru: a sceberai sèmpiri cùfias cun d-unu gavu sceti (ca duus stòrbant) e no fidiais mede cussas cun d-unu sciacumannu de sciòllius, ca s'ant a segai luegus e no est cosa bona po sa buciaca!
Lèssicu 0.3
(sa) CÙFIA: "cuffia" in italianu, chi s'imperat siat a su sing. chi a su plur.; faeus sa matessi cosa in sardu ma, po mimi, su sing. "cùfia" est de imperai de prus candu ndi seus chistionendi de manera "storrada" (su sardu imperat meda custu mecanismu).
Esempru:
concr.: “Aundi funt is cùfias?”
storr.: "Sa cùfia est sa primu aina de unu digei”
In ingresu ddi nàrant "headphones", in tedescu " kopfhörer".
(su) STÙDIU-DE-DOMU: pari-pari de s'ingresu "home studio", chi s'italianu nimancu dd'at tradùsiu.
(su) PRE-ASCURTU: in ingresu est "monitor", de su verbu "to monitor". Sigomenti ca in italianu est "preascolto" puru e ddu apu imperau sèmpiri chena de barrancus (ca si ligit puru in is manualis de is ainas), deu emu a nai pre-ascurtu, ca "pre" est sufissu chi ndi benit de su latinu e nci arrennesceus a donai su sinnificau de "ascurtu de prima", chi iat a dèpiri èssiri sa tradusidura (lègia) ortodossa.
(su) SCIÒLLIU: po indidai is partis mòbilis chi nci at in dònnia aina. In italianu est "snodo".
(sa) CÀSCIA: "cassa" in italianu. Seus chistionendi de is càscias de is impiantus de àudio de calisisiat spècia, Chi est una càscia chi su digei si ponit acanta e dda imperat po intendi beni su chi est sonendi (ca s'impiantu est faci a sa genti), est "ispiadora" (it.: "cassa spia", ing.: "monitor"). Po brullai (e sceti po cussu) eus a pòdiri nai: "sa càscia bugona"!
(su) CANALI-MAISTU: dònnia mixer tenit unu nùmuru de canalis e, in prus, unu canali chi arrègulat su bolùmini generali de totu is canalis impari. In ingresu est "master channel" (opuru "master" a sa curtza) e in italianu "master" a su pròpiu o, imperau meda prus pagu, "canale principale". "Canali-maistu" mi parrit una solutzioni bona.
Beni benius in su blog de „Su Digei“
Seu traballendi cun sa lìngua sarda de pagu tempus ma assumancu de binti annus e prus cun sa mùsica, faendi “su digei” a èssiri pretzisus. Insaras mi seu pensau, biendi ca totu podit èssiri scritu e contau in Sardu, de incingiai custu blog, cun su fini de scriri e abèrriri chistionis tènnicas e musicalis apitzus de totu cussas chi funt is ainas, is barrancus, is novas de custu setori specìficu de sa mùsica de oindii. Sa tenta, chena de pretesas mannas, est cussa de provai a biri pruschetotu is barrancus chi ddoi funt imperendi is fueddus tènnicus, est a nai totu unu fueddàriu specìficu chi su Sardu no at “imbentau”, circhendi a cumprèndiri ita ndi depeus, duncas, bogai cun is mecanismus de su Sardu opuru ita totu eus a dèpiri tènniri po fortza de s'ingresu, de s'italianu, ecc. e poita, mancai, no fait a ddu furriai in Sardu. Foras de retòrica: chi boleus ca sa lìngua nosta sigat a bìviri e a èssiri moderna custu puru est su tretu de fàiri. Deu nci apu a pònniri totu is connoscièntzias e sa passioni chi sigu a nci pònniri de diora in sa mùsica. Gràtzias de imoi a totu is chi ant a scriri e a mi donai ideas e incraramentus (comenti a Ivo Murgia, chi m'at donau su primu agiudu!).
Alessandro.
Lèssicu 0.0
(su) DIGEI: de s'ingresu “Disc Jockey”, fatu simpri a sa forma “DJ” chi si ligit e si scriit “Deejay” puru. Duncas ddu furriaus pari-pari cun “Digei”.
Esempru:
P: “Ita ses faendi de traballu?”
A: "Fatzu su Digei”


c: text/html

text:
Dj Sputo ande s’Interno 24 in Casteddu (donniassanti 2012)
Sforrogonendi in su computer cosa mia apu agatau unus cantu vìdius interessantis meda chi apu a pubricai in custas diis in su canali Youtube de Su Digei. Su primu est custu, arregistrau in su mesi de donniassanti de su 2012 ande s'Interno 24 de Casteddu (chi imoi ddi nant Blitz, ca s'Interno 24 at serrau ocannu), e s'amostat a Dj Sputo in su mentris chi "si callentat" po su cuncertu, provendi su scioru suu de scarràfius, arratantinas e umperu de Traktor Scratch.
Reebok IDA WORLD DJ CHAMPIONSHIPS 2013: is arresultaus.
Eriseru in Cracòvia (Polska/Polònia) s'est "gherrada" s'IDA 2013, forsis sa prus batalla mondiali manna e de oindii. Dda ant trasmìtia in s'arretza puru, cun d-unu streaming in Youtube. Ndi apu biu una mesoredda sceti ma si potzu nai chi s'organizadura fiat sèria meda; regia, calidadi de is màginis, sonu, ecc., totu fiat perfetu comenti iat a depi essi in is grandu acadèssius. M'eis a nai: "ma in Polònia? no est unu stadu arricu meda, no tenint unu connotu mannu de batallas de digei". Totu fàula: est unu stadu "giòvunu", anca is giòvunus si movint po fai is cosas e anca ddoi est una scena musicali chi est amanniendi-sì dònnia annu! Bastit a pensai chi s'IDA est amparada de Reebok, Rane, Traktor, Stanton e una dexina de àteras firmas mannas chi, siguramenti, no bandant a nci fuliai su dinai in cosas mali cuncordadas.
Torrendi a sa batalla: sa primu parti est stètia fata in s'arretza, est a nai sartiendi is batallas in dònnia stadu (dinai allogau) e faendi s'apretziadura de su nùmuru de "castiadas" de dònnia vìdiu po stabilessi chini totu depiat bandai a sa finali de Cracòvia de eriseru. Tres categorias de batalla, sciorus straordinàrius (apu biu a su franzesu Dj Nelson... piticheddu su scioru!), trumas... unu spetàculu bellu de-i cussus chi impàrant comenti s'iant a depi fai is cosas po amparai e amanniai de manera sèria s'arti de su digei contras a sa cumertzializadura chi seus bivendi in totu is setoris.
Labai is arresultaus:
Show Category
1. Steve Nash & Dj Funktion (Polònia)
2. Groove Sparkz (Franza)
3. SKIP (Ìndia)
Technical Category
1. Vekked (Cànada) [amparadori de su tìtulu]
2. Five (Rep. Ceca)
3. Skillz (Franza)
Scratch Category
1. IQ (USA)
2. BEN (POLAND
Polònia e Franza ant cunfirmau sa fortza insoru (scenas natzionalis mannas meda) e s'americanu IQ est cosa de timi. Ma tòcat a "donai atentzioni" a is stadus nous chi ndi funt bessendi a pillu in is batallas! Custa borta s'Ìndia ndi pigat su de tres postus in sa categoria "Show". Balla!
Pregontus: Dj Vekked (IDA 2012 Technical e DMC 2012 Supremacy champion)
Piciocus, no si perdeus in girus de fueddus longus! Unas cantu cidas a oi eus fatu unu bellu pregontu a Jake "Dj Vekked", unu digei chi in su 2012 at bintu de totu e de prus (IDA, DMC Supremacy...); est stètiu simpàticu e disponìbili meda e ddi torraus gràtzias sperendi chi, in su 2013 puru, at a binci batallas e at a nosi arregalai unu montoni de scarràfius, sciorus e mùsica de gosai. Insa', labai su pregontu:
1 – SU DIGEI: Diferèntzias intra de DMC e IDA: tènnicas, giugis, arrègulas, etc.. Cali est sa mellus batalla?
R – VEKKED: Po s'IDA tenis abisòngiu de prus materiali, e su formau est prus difìtzili. Sa bogadura est sa prus parti “tostada” de sa batalla e su formau: de 13 personis 4 ndi àndant a sa mesu-finali. In prus, a dònnia torrada, depis scarrafiai/fai giogulamentus e no podis passai chena de unu de custus. Sa cumpetitzioni a 6 minùtus de su DMC est prus difìtzili ma s'IDA est unu pogheddu prus forti de su DMC Supremacy e prus dèbili de su DMC 6 minùtus. Mi praxit unu pogheddu de prus s'acontèssiu e s'impostatzioni de s'IDA, est stètiu stravanau ca su team de s'IDA fait funtzionai totu lisu... no ddoi at cansàntziu po apariciai totu. Su parri miu est chi imoi su DMC siat sa prus batalla difìtzili poita ca est sa prus antiga e atinat prus natzionis ma s'IDA tenit unu benidori luxenti diaderus, deu incoru a dònnia digei a circai de nci intrai. S'IDA est stètia sa mellus sperièntzia mia de digei chena de dudas.
2 – SU DIGEI: Digeis canadesus: A-Trak, Dopey, Lil' Jazz... cali de issus t'at donau ispiratzioni?
R – VEKKED: Mah, càstia... medas. Seu stètiu ispirau meda de is digeis canadesus. Nci-ndi funt medas bravus diaderus, e unu tanti de issus no est connotu meda. Po sa prusparti seu stètiu ispirau de: Turnstylez (D-Scratch, Lil' Jaz, DJ Grouch), DJ Brace, Wundrkut, Shub, A-Trak, Jr. Flo, M-Rock, Jooce, Pump, Drastik, Kid Koala, DJ Mana. Totu custus piciocus funt bravus diaderus e medas de issus funt sutapretziaus... medas digei canadesus no tenint sa matessi pubricidadi de-i cussus americanus.
3 – SU DIGEI: Chistionendi de tennologia, apu biu chi umperas Serato cun su RANE 62. Ita ndi pensas de custu micser? E cali arrecumandas che a scèberu? Giai ddu scis chi su 62 costat meda!
R – VEKKED: Imoi su 62 est su micser chi prefèrgiu. Mi praxit a tenni Serato/DVS integrau aìnturu de su micser impari a is controllus. Nomi praxit a tocai my tragaditzu in su mentris de su cuncertu chi no depu. Duncas, po custa tenta, is Rane 62 e 57 mius funt is chi m'agradant. Su Z2 e su Vestax Pro IV parrint togus comenti a ainas “no Rane”. Po su chi pertocat is micsers chena de DVS prefèrgiu su Vestax 08 cun Innofaders po scarrafiai.
4 – SU DIGEI: Pròssimu tentas: batallas, discus, produsiduras, cuncertus, pàsiu...
R – VEKKED: Bollu a batallai ancoras, no m'intendu giai “spaciau”. Forsis seu lòmpiu a su 75% de su potentziali cosa mia. Pensu chi, in is duus annus benidoris, apu a ndi benni a essi prus forti. Mancai apa tentu un'annu bonu diaderus ocannu, no tengu sperièntzia meda. Forsis apu fatu 7 o 8 batallas sèrias in sa vida mia, duncas seu ancoras imparendi meda apitzu de comenti ddas fai. Bollu fai mùsica puru chi tengu unu pagu de tempus lìberu, cun preferèntzia po sa mùsica fundada apitzu de su scratch.
5 – SU DIGEI: Ita mùsica ponis in is currillus? Deu pensu chi tui siast unu digei giòvunu chi tenit una connoscièntzia manna de sa mùsica, printzipalmenti de cussa de is annus 90... Seu sballiendi?
R – VEKKED: Mi praxit sa mùsica fata apitzu de is campionamentus cun arratantinas grais, duncas apu sèmpiri scioberau hip-hop de scola bècia e breaks. A nai sa beridadi no sonu in is currillus ca in Cànada no nci-ndi funt medas po nci sonai sa genia de mùsica chi mi praxit, e no min-nd'importat de sonai mùsica “pop”.
6 – SU DIGEI: Tèssiu de digei europeu contras a su tèssiu de digei americanu: su parrimentu tuu.
R – VEKKED: Po is batallas is digeis europeus funt prus eletrònicus e orientaus apitzus de su scarrafiau, is digeis americanus umperant meda prus mùsica de su connotu e s'orientant de prus apitzu de su giogulamentu. Pensu chi is digeis europeus, imoi siant, in totu, prus ainnantis, ma calincunu, ma medas sighint sa moda de manera tropu acostada. Medas funt bonus scarrafiendi, ma est fàcili a biri is influèntzias insoru. Podis nai custu apitzu de totu is digeis, ma deu pensu chi siat poita s'Euròpa at tentu medas grandu campionis in custus annus (Netik, Rafik, Unkut, Fly, etc.) e medas digeis funt sighendi is arrastus insoru. Is digeis americanus, imoi de pagu, pensu chi apant unu stili prus ùnicu, ma scarrafiendi no siant aici tènnicus o lìmpius po sa prusparti. Est agiumai una chistioni de “tènnicas contras stili”. Creu chi, de su 2005-2010 est stètiu a s'imbressi, is digeis europeus teniant unu stili prus ùnicu/arrefinau e is digeis americanus fiant sighendi una surra de modas (I-Emerge apitzu prima de totu). Sa cosa andat a fàsias. Deu speru chi nci at a essi unu tempus chi ambaduus lompant a su prus cùcuru artu insoru comenti a is diis de is Skratch Perverts contras a The Allies.
7 – SU DIGEI: Tui ses canadesu e duncas, siguramenti, ses “a duas lìnguas”: is fueddus tènnicus funt mellus espressaus in ingresu o in frantzesu? Ddoi funt curiosidadis chi ndi bessint a pillu acarendi is duas lìnguas?
R – VEKKED: Ha ha ha! Crei-nci o no ma su frantzesu miu no est bonu. Ddu apu studiau in sa scola e ddu portzu ligi bastanti po fueddai in frantzesu in is “French DJ Message Boards” e ligi calincunu giassu, ma casi sèmpiri is frantzesus fueddant un'ingresu prus bonu de su frantzesu chi fueddu deu! Ha ha ha!
8 – SU DIGEI: Tui scarràfias e fais giogulamentus a s'imbressi: poita custu scioberu? Su crossfader a s'imbressi est unu profetu, de manera speciali po-i cussus chi umperant sa manu dereta, che a Q-Bert?
R – VEKKED: Apu inghitzau a scarrafiai a s'imbressi po sa matessi arrexoni de meda genti: su micser cosa mia teniat curreus lòfius e femu imparendi cun is cambiadoris de lìnia. Candu apu incarrerau a imparai giogulamentus e amisturamentus apu apoderau su crossfader a cussa manera e, duncas, podendi sighiri a scarrafiai in su mentris chi faemu dònnia cosa... simplementi teniat unu sentidu, po mei! A lestru, emu cambiau is curreus de is canalis (su pratu a manu manca acapiau a su canali de a manu dereta e s’àteru a s’imbressi [n.d.s.]) poita ca mi parriat prus fàcili a passai de su crossfader a s'imbressi a su canali cambiau. No creu chi nci siat profetu mannu, pruschetotu scarrafiendi, normali o a s’imbressi est sa pròpiu cosa. Po is giogulamentus nci funt una pariga de tènnicas chi funt prus fàcilis cun su fader a s’imbressi e, po contras, àteras prus fàcilis cun su fader deretu. Su fader est prus lestru deretu po is giogulamentus ma est prus fàcili a fai movimentus lestrus de su discu candu est a s’imbressi, ma funt acanta meda.
9 – SU DIGEI: Connoscis sa Sardinia?
R – VEKKED: Haha, nou! Est bella? Emu a depi a dda abisitai? Agatai-mì unu cuncertu!
10 – SU DIGEI: Comenti a is mellus pregontus serraus cun: bonu annu nou!
R – VEKKED: Gràtzias medas!
Vekked ande Facebook
Versioni ingresa de su pregontu
Dj Izoh… ma diaderus?
Custu est su vìdiu de su scioru de 6 minutus bincidori de su DMC 2012: su giaponesu Dj Izoh est su campioni nou. Andendi prus atesu de sa noa sa pregunta chi mi deu postu luegus est stètia: ma diaderus? Tocat a nai sa beridadi: custu scioru est unu pogheddu ghetau apari, unu muntoni de sonus scuartaraus e de tènnicas bellas, certamenti, ma imperadas cun sbauladuras medas e custa cosa est strana ca scireus comenti funt pibincus is giaponesus (sa precisioni de Kentaro, Akakabe, Co-ma, ecc. est connota). Ita aciungi? Chi no eus biu is àterus sciorus po nai chi Izoh si-ddu est minèsciu custu tìtulu perou, chi mi pensu a Dj Precision apalas de Izoh, calincuna duda manna mi benit a conca. Sa chistioni, po mei, est chi, de candu su frantzesu Dj Fly at bintu su tìtulu in su 2008 at sinnau s'arruga noa de su DMC, cun d-unu scioru potenti e tènnicu a is prus livellus artus e, apustis, est stètiu dìficili meda a torrai agoa (ma giai Netik e Rafik, in su 2006 e 2007, iant comentzau a fai custa "rivolutzioni") e prus difìcili a ddi passai ananti. Su 2008 est stètiu s'inghitzu de s'epoca "moderna" de su DMC ma sa smèngua est stètia lestra meda... Chi iat participau torra, Dj Fly nd'iat bintu àterus 4 de tìtulus! Deu nau chi su DMC cust' 'orta at fatu unu pogheddu de sbianchimentu ca custu de Izoh no est unu scioru dìnniu de unu "campioni mondiali" e chini comenti a mei sighit is batallas de sèmpiri bai siguru chi dda pensat aici. Eis a biri chi de s'annu chi 'enit ant a torrai sciorus "a s'antiga" po sa musicalidadi impari a tènnicas sèmpiri prus lìmpias e arrefinadas.
Unus cantu cunsiderus comenti a sa sòlita: in s'epoca de su DVS, chi est bintrau de manera ofitziali in is batalla giai de diora, Izoh imperat Serato ma chena de mixer stravanaus! Scatuledda SL-3 (mi parrit) acapiada a unu mixer chi at a tenni assumancu 14 annus: su Technics SH-DJ1200, est a nai SU mixer de batalla ("The official world Dj Championship mixer"), mixer ofitziali de su DMC de su 1997 finsas a unus cantu annus a oi (e depiast imperai CUSSU!). Nci est pagu de fai: is giaponesus funt natzionalistus meda po is ainas de digei (Technics, Vestax, Pioneer, ecc.) e Izoh bincit su prèmiu assumancu po su scioberu de su mixer... e de is gavus! Difatis totu cussus gavetus coloraus e stravanaus a setzioni prana s'agatant in Giaponi sceti!
Abetaus àterus vìdeus, de sa World Supremacy puru, mancai, po cumprendi chi totu su chi eus scritu est unu scimpròriu o chi eus fatu s'arrexonamentu giustu.
Serato e D-Styles
Custu vìdiu ddu at pubricau oi sa firma Serato in su canali Youtube cosa sua: friscu-friscu in custas diis de basca de si scallai mali! Est unu scioru chi D-Styles fait imperendi a Serato impari a su mixer nou de sa Rane, su "Sixty Two". Pagu cosa de nai: custu mixer est s'amanniamentu de su 57, cun d-unu sciacumannu de controllus in prus. Ma no ndi bollu a chistionai in custu post, ca cust'aina si merescit de èssiri bia beni-beni! Gosai-sì is luxiteddas coloradas ma, pruschetotu, su scioru simpli ma stravanau chi nd'at bogau tziu D-Style, forsis su mellus digei de su mundu (lassendi a perdi a Q-Bert chi no fait a ddu acostai a nemus), imperendi unu loop de ratantina (fatu de issu etotu) e scarrafiendi apitzus de unu sonu de sassòfunu... pitica sa boNba! Bosi cumbidu a apubai sceti una pariga de cosas:
1 - D-Styles inghitzat su scioru faendi partiri su pratu a manu manca, gioghendi cun s'atacu; sa tremidura chi custa cosa produsit dda aciapat sa puntina de su pratu a manu dereta, comenti est normali chi siat, e Serato arrespundit movendi pagu-pagu sa ligidura de sa tràcia (si biri beni chi castiais in sa fentanedda chi ant postu, chi amostat su chi nci at in sa computera in su mentris chi est sonendi) mancai su pratu siat firmu. Custa est una farta de Serato e, po sa sperièntzia chi tengu cun custu programa (stravanau!), donat strobu meda candu, a pratu firmu, sa puntina aciapat sonu meda de s'impiantu e movit sa ligidura ananti meda. S'ùnicu cosa chi si podit fai est a circai de calibrai beni sa sensibilidadi de su programa.
2 - D-Styles sonat cun pagu efetus e chena de imperai loops.
3 - Is tràcias chi est sonendi, cuncordadas de issu etotu, tenint is atacus sinnaus (utilis meda po si spostai luegus aìnturu de sa cantzoni) e in su nòmini de sa tràcia chi est scarrafiendi at scritu sa velocidadi (- 4%), unu sistema bonu po no si-ndi scaresci ma puru po no depi imperai a unu file àudio cun sa velocidadi cambiada de unu programa, ca mancai su sonu s'imbrutat unu pogheddu.
4 - Est unu scioru spantosu de cantu est simpli ma musicali.
Gosai-si-ddu!
Lèssicu 1.7
(su) ATACU: su chi in ingresu est CUE POINT, est a nai unu puntu sceberau aìnturu de una cantzoni chi nci podeus torrai luegus imperendi unu butoni chi eus assotziau a-i cussu atacu etotu. Est una funtzioni introdùsia cun is ligidoris de CD po digei (CDJ) e, apustis, in totu is programas de controllu digitali (Serato, Traktor, Virtual DJ, ecc.), pruschetotu gràtzias a su protocollu MIDI.
DJ Vajra (USA) – Scioru bincidori de su 2011 DMC World Championship
Custu est su scioru de Dj Vajra chi at bintu su DMC World Championship 2011, sa prus batalla importanti chi unu digei podit fai. Torraus gràtzias a Vajra po su pregontu chi dd'eus fatu in su mesi de Cabudanni, candu no fiat ancora campioni de su DMC ma, siguramenti, ddu fiat giai de gentilesa! Castiai-si-ddi e gosai-si-ddu:
Finalis Mondialis de su DMC 2011: is arresultaus
Eriseru, in Londra, is batallas de is finalis mondialis de su DMC World Dj Championships 2001 ant nau chini funt is campionis e ddoi funt unas cantu sorpresas.
Scioru clàssicu de 6 min.:
1: DJ Vajra - Chris Vajra Karns - USA
2: Izoh - Japan
3: Co-Ma - Japan
4: JFB - England
5: Erick Jay - Brazil
6: DJ Graded - Denmark
A disfida (Supremacy):
1: DJ Nelson - France
2: Norihito - Japan
Trumas (Team):
1: Kireek - Japan
2: Cla Leste - Brazil
3: BattleStar - USA
E duncas, s'amigu americanu Dj Vajra intrat in sa "Hall of fame" de is grandus digeis de batalla e, chena de brullas, nosu si-dda femus fragada chi acabàt diaci. Difatis Chris no est prus unu piciocheddu (crassi de su '76) e, sigoramenti, teniat su bisu de essi campioni DMC finsas de candu fiat piciocheddu, candu custa batalla fiat s'ùnica e chini dda binciat fiat arreconnotu comenti a su mellus digei. Sa curiosidadi de biri su scioru chi at fatu est manna!
Ligendi is nòminis de is bincidoris is arrexonamentus de fai lestramenti funt:
- su Giaponi artziat in su palcu in dònnia categoria, bincendi (facilmenti) cussa de is Trumas cun Kireek (chi difendiant su tìtulu), pighendi su segundu scalinu in sa Disfida cun Norihito e po finsas su segundu e su de tres scalinu in su Scioru Clàssicu de 6 minutus cun Izoh e Co-Ma! Balla, chi fiant is olimpiadis iant stètius: 1 oru, 2 pratas e 1 brunzu!
- sa Frantza bincit, comenti a sa sòlita, bincit assumancu unu tìtulu (Dj Nelson in sa disfida);
- su Brasili (!) pigat su segundu scalinu in categoria Trumas cun Cla Leste e su de cincu in su Scioru Clàssicu 6 min. cun Erick Jay.
Ocannu, insaras, is giogus de is batallas DMC funt spaciaus e ddoi funt is campionis. Abetaus is vìdios e totu is novas po biri e cumprendi mellus comenti est stètia tennicamenti e musicalmenti sa cosa.
Norabonas a totu is bincidoris de Su Digei!
Su „scioru“
Eus scritu unas cantu bortas chi unu digei e, pruschetotu, cussu de batalla amostat s'abilidadi cosa sua in d-una filera de "routine" chi cundensat totu is tènnicas de scarràfiu e de giogulamentu chi scit fai, circhendi a ddas fai intendi e biri a su pùbriucu puru de manera spetaculari. In custu vìdiu nou-nou chi s'amigu nostu ingresu Dj Angelo at pubricau eriseru si podit cumprendi cun facilidadi manna comenti est cuncordau unu scioru de batalla, birendi a totu is diferentis partis chi ddu componint:
- Introdusidura (arritmu e fràsias de disfida in giogulamentu);
- Giogulamentu tènnicu;
- Scarràfius cun fràsias po introdusi (apitzus de strumentali);
- Scarràfius tènnicus cun sonus (apitzus de strumentali);
- Pàusa (break) po cambiai is discus unu a sa borta
- Giogulmentu arritmicu tènnicu e lestru meda a cantitadis vàrias (2/4/8);
- Routine a ciclu (loop) chi lompit a scarràfius tènnicus;
- Serrada cun fràsia a efetu ("Time is up! Later...").
S'efetu totali, chi su scioru est cuncordau beni, musicali, tènnicu e, mancai, spassiosu puru est de una cosa ùnica chi sonat comenti a una cantzoni e, chi su livellu at a essi sèmpiri artu in totus is partis, su pùbricu at a abarrai spantau. Chi seus in d-una batalla at a essi sa matessi cosa cun is giugis e is aversantis.
Scioru cun su 909
Comenti narat Rude 66: "su 909 cosa mia est totu su chi mi serbit"! Castiai-sì custu scioru imperendi a is efetus (vocoder, delay e sa cantidadi insoru) de su Pioneer Djm-909:

robotstxt: allowed

filter: keep


text:
Televisione
Sa televisione, giamada in sardu finas telebisura, (dae su gregu "a distantzia", e dae su latinu video, "bidere"), in sigla TV, est sa diffusione contemporanea de materiale visivu e sonoru, chi si poden rezire in tempus reale cun idoneos apparizos elettronicos in diversos logos servidos dae idoneas retes pro telecomunicatziones. Sa telebisura est una iscatula cuadrada chi jughet unu collegamentu cun sa currente eletrica. Intro de sa telebisura podimus bider imagines e persones chi faeddant.


text:
Cando faeddamus de mèdios e ideas pro parare fronte a su disacatu de sa morte de sas limbas, de sa limba sarda in particulare, pessamus semper chi siat cumbeniosu a bìdere ite ant fatu sas àteras limbas chi sunt resessidas o sunt resessende a minimare su dannu de sa morte de sa limba natzionale, de sa limba pròpia. Su modellu prus a probe chi tenimus est su de su Catalanu. Ma s'acusa chi bogant a campu sos inimigos de su sardu est chi sas duas limbas e sas duas istòrias linguìsticas non si podent paragonare. E agiunghent chi su catalanu s'est sarvende ca sos Catalanos sunt ricos!. At a èssere, ma non bi creo chi siat custa sa resone, a su nessi no est sa prima resone.
Pro mene, imbetzes, no est petzi chistione de dinare, ma est chistione de tènnere IDEA, s'idea. S'idea de èssere natzione e chi sa limba nd'est su motore o s'alimentu. Est beru chi est gosi, comente mustrant sos Catalanos, lu repito, sena tìmere de èssere atacadu comente estremista e esteròfilu.
In custa gherra contra a s'assimilatzione linguìstica e, in definitiva, natzionale de sa Sardigna, bi cheret coerèntzia, costàntzia, perseveràntzia, ispìridu de unidade, disciplina, umilidade, voluntariadu, belle semper sena paga! Giai est nudda!
Sos Catalanos mustrant de tènnere custas calidades. A nois Sardos nde diat bastare a su nessi una, ma non resesso galu a l'agatare.
Giugu Ledda, unu dotore sardu apassionadu e tradutore de limba sarda chi istat in Bartzellona e connoschet bene ambas sotziedades, sa sarda e sa catalana, at iscritu de reghente, in risposta a chie naraiat chi sos Catalanos sunt istados sarvados dae su "dinare" chi tenent: «sos catalanos non sunt istados sarbados, no ant isetadu nen meràculos e nen sarbadores; si sunt sarbados a sa sola, traballende e creende a su faghiant.»
In prus, no est mancu totu chistione de dinare, ca sos Catalanos ricos, pròpiu ca sunt ricos, si diant pòdere isperdissiare su dinare (e bi nd'at de seguru chi lu faghent) in àteru e no in limba, ca sos ricos non tenent perunu òbrigu de gastare su dinare issoro in "limba"! Si lu faghent est ca tenent IDEA. E tenent un'idea gasi crara de su funtzione tzentrale e indispensàbile de sa limba in su fràigu de sa natzione e libertade issoro, chi si ponent su problema de cunsentire e afortire s'imparòngiu de sa limba catalana a totu sos immigrados istràngios chi suprint a Catalugna.
E in Sardigna pro ite custa idea est dèbile? Ite nde narant sos letores?


text:
Saint Louis (Missouri)
Coordinatas: 38°37′N 90°12′W / 38.616667°N 90.2°W
Articulu in LSC
Saint Louis est una tzitade de unos 320.000 bividores de sos Istados Unidos de Amèrica, chi s'agatat in s'istadu de Missouri. Tenet status de tzitade indipendente, non faghet parte duncas de peruna contea.
Su nòmene de Saint Louis dd'est istadu dadu in onore de Luisu IX, Re de Frantza.
S'area metropolitana s'istèrret in conteas siat de su Missouri, siat de s'Illinois e arribat a contare unos 2.700.000 residentes, chi nde faghent sa de 19 prus manna in sos USA.
Simbulu de Saint Louis est su Gateway Arch.


text:
Amus addoviadu a Pàulu Fresu, in ocasione de su de 36 ispetàculos de sos 50 chi est faghende pro tzelebrare sos chimbanta annos edade, cròmpidos su 10 de freàrgiu passadu. Inoghe publicamus su resurtadu de sa tzarrada, in antis de l'acumpangiare a sas proas de sonu pro s'ispetàculu de su sero, fatu dae unu palcu postu in sas arenas in s'oru de mare de Gonone.
Comente e cando ses nàschidu musicalmente?
Mah, a minore so semper istadu apassionadu a sa mùsica... m'ammento de cando tenio chimbe annos sonende su sonete a buca cun babbu e mama ballende, a carrasegare... fio semper infatuadu de mùsica... cando passaiat sa banda, los sighia.
In prus, in bidda b'aiat unu grupu, tando bi fint sos complessos, sonaiant in sos isposos...
Semus faeddende de cando?
Sessantases, sessantasete... M'ammento chi bi fit unu musicante, si naraiat Fàbiu Serra, chi mi bidiat semper inie... a sa fine m'aiat regaladu una chiterra. A ùndighi annos fio intradu in s'iscola de sa banda, ca frade meu bi fiat istadu in antis meu ma a pustis si nch'est essidu. Duncas in domo aiamus una trumba, sa trumba de frade meu, deo la bidia... Duncas, a bellu a bellu, so intradu in s'iscola de sa banda e apo imparadu solfègiu, totu, e m'ammento cando su mastru m'aiat dadu sa mùsica de una martza, deo l'aia nadu "ma Tziu Bustianu, deo la connosco giai custa martza, a memòria, ca a sa sola in domo mi l'apo sonada". Duncas, a ùndighi annos so intradu in banda, in fatu apo cumintzadu a sonare in sos cumplessos de "mùsica leggera" de sos isposos, a pustis in sas pratzas, in sas festas patronales. Su jazz l'apo iscobertu a sa fine de sos annos setanta, dae s'otandaduos namus, so diventadu musitzista professionista e mi so atzapadu a bìvere de mùsica...
Ite relatziones tenes cun sa mùsica sarda?
Mah, bona e mala... bona ca so apasionadu de mùsica sarda e deo aia su bisu de mi leare una làurea in musicologia in Bologna cun Roberto Leydi. P


text:
Lingua Sindarin
Lingua Sindarin lingua Dryadica est (vide linguae Dryadicae). Una linguarum artificiosarum est, quas Professor I. R. R. Tolkien composuit, cum Terram Mediam (terram fictam) inveniret.
Quasi lingua viva eorum est, qui Dryades vocantur. Olim erat lingua eorum, qui "Teleri" vocantur, qui non in occidentem migravissent. Aevo tertio plures gentes (etiam nonnulli hominum gentes) lingua Sindarin utuntur. Lingua Quenya cognata est linguae Sindarin, sed lingua Sindarin non ab ea ducta est. Aliquae res grammaticae ad linguam Cambricam referri possunt: e.g. verba non declinantur, sed praepositiones casus significant et numerus pluralis mutatione vocalium indicatur. Praeterea saepe mutationes primi sonus inveniuntur. Nonnulli textus a Tolkien lingua Sindarin scripti exstant. Praeclarum est illud carmen "O regina stellarum, incendens stellarum", quo dea Varda celebratur.
In pellicula Dominus Anulorum nonnulla verba a personis lingua Sindarin adhibentur, quae verba a docto quodam e lingua Anglica in linguam Sindarin verta sunt.
Nexus externi[recensere | fontem recensere]


text:
Auckland Grammar School
S' Auckland Grammar School est un'iscola pùblica segundària pro soles piseddos a Auckland, Noa Zelanda. S'insegnamentu andat de sos 9 a sos 13 annos. S'iscola ammitet unu nùmeru limitadu de istudiantes, chi bivent in un'edifìtziu bighinu a s'iscola. Est una de sas prus mannas iscolas de sa Noa Zelanda. S'iscola est istadu fundada in su 1850 de su tando Guvernadore, Sir George Gray. Un'ala importante de sa cultura de sa Auckland Grammar School est s'imparu obrigatòriu de su latinu. S'imparu de su latinu in sas currentes superioras abarrat obrigatòria.


text:
– de Sarvadore Serra –
Brave, eOs, Akasha, Status…pro letores medas custos nùmenes galu non cherent nàrrere nudda. Ma podet dare chi in pagu tempus ant a intrare in parte de Chrome, iOS, WhatsApp o Twitter. Sunt sa leva noa de istrumentos de internet.
Totus tenent su matessi naturale: narant chi cherent torrare a una retza informàtica umana. Sunt in favore de sa privadesa e contra a sos monopòlios. Non punnant a sustituire in manera direta sos istrumentos mannos de internet chi bi sunt como. Però tenent su potentziale pro su lu fàghere.
Issos moent dae sa crìtica a comente funtzionat como sa retza informàtica. Google, Apple, Facebook, Amazon, Uber o Netflix ant creadu impèrios mannos ponende retzas privadas subra de un’infrastrutura pùblica chi dòminant imprenditorialmente e tecnologicamente. Sa resposta a totu custu est su recùperu de s’ autonomia personale e colletiva pro mèdiu de retzas chi si fundant in sa cadena de blocu e in sa criptografia. In unu venidore pro nudda a largu, sos telefoneddos criptados, sa regorta de datos in VPN (Virtual Private Network – Retza Privada Virtuale) e sas criptomonedas ant a cambiare sa manera de fàghere sas cosas tantu comente l’ant cambiada Google o WhatsApp. Però, isetende a bènnere custa die, b’at giai aplicatziones prontas pro funtzionare in custu cuntestu, chi cumintzant a èssere bidas comente s’alternativa a sos nùmenes mannos de sa retza. Bos presentamus sas prus de importu.
Navigadore: Brave contra a Chrome
Su navigadore est galu su traste fundamentale de internet, e Chrome de Google nche colat de meda cale si siat àteru cumpetidore. Brave paret su primu chi arribbat cun sas règulas de s’ internet noa. Issu narat a sos impitadores chi non sunt unu produtu, e custu est in cuntierra cun sa cosa prus criticada de Chrome, su fatu chi collit sos datos de sos impitadores pro si los bèndere. Brave tenet unu controllu mannu subra de totu cussas cosas chi non si bident cun fatzilidade, comente sos cookie o sas insertziones, chi si podent blocare sena problemas. Tenet aplicatziones comente sa capatzidade de fàghere micropagamentos a sas retzas informàticas chi si preferint. In prus, est lestru meda. Pro como si podet agatare in versiones pro Windows, Ubuntu-Debian o MacOS, cun s’interfaghe petzi in inglesu.
Regorta de datos: Storj o IPFS contra a Google Drive o Dropbox
Sos impitadores de internet si sunt avesados in una manera ispantosa a lassare totu sos datos personales in sa chi li narant ‘nue’, chi est in manos de sas cumpangias mannas. Su modellu de regorta detzentralizada, meda prus seguru pro sa privadesa, est essidu a pìgiu cun progetos comente Storj o IPFS.
Storj si presentat comente una prataforma detzentralizada in ue si podet archiviare su chi si cheret, paghende petzi su tràficu chi gènerat o s’ispàtziu de discu chi impitat, sena cunditziones de impreu mìnimu o de pagamentos periòdicos. Però sa cosa prus de importu est su sistema de privadesa, chi faghet a manera chi petzi s’impitadore podet intrare a sos archìvios suos.
IPFS, comente acuntesset in àteras aplicatziones chi amus mustradu, no est un’ alternativa direta a Dropbox o Google Drive, ma unu cuntzetu nou, chi punnat a intrare in parte de unu de sos elementos fundamentales de internet, su protocollu HTTP
Messageria: Status contra a WhatsApp
Sa messageria instantànea est devènnida unu de sos servìtzios prus impitados in su mundu. WhatsApp, chi apartenet a Facebook, ghiat custu segmentu tecnològicu. Paret chi Status siat s’alternativa prus probàbile, si b’at cunditziones in favore.
De fatu, est meda de prus de unu servìtziu de messageria. Si presentat comente unu sistema operativu cumpletu, chi non solu permitit de imbiare cummentos a sos cuntatos, ma cunsentit cada casta de interatzione, fintzas de imbiare diretamente dinare dae una pessone a s’àtera.
Retzas sotziales : Steemit o Akasha contra a Facebook e Twitter
Sas retzas sotziales sunt istadas su terrinu prus profetosu de internet in custos ùrtimos annos, ma fintzas su chi at creadu prus problemas. Sas cuntierras de Facebook sunt lòmpidas a sa polìtica mundiale e Twitter at pèrdidu sa fama sua de neutralidade –pro nàrrere, s’Úndighi de Cabudanni de su 2018 at cungiadu pro unas cantas oras su contu de VilaWeb cando fiat cumintzende sa manifestatzione, e galu no at craridu pro ite.
In custu mamentu, sas alternativas prus praticàbiles si narant Steemit e Akasha.
Ambas duas si presentant comente retzas sotziales detzentralizadas. Steemit arribbat fintzas a pagare sos membros suos si pùblicant cuntenutos bonos meda. Akasha si presentat comente una retza chi si interessat meda a sa libertade de espressione, a sos deretos umanos e a gherrare contra a su controllu de s’informatzione; tenet duas aplicatziones, una de internet e una de iscrivania, chi però rechedent connoschèntzias tècnicas mannas pro las fàghere funtzionare; galu no est pronta pro un’impitadore normale. Steemit, in càmbiu, si faghet servire dae una pàgina informatica sena peruna cumplicatzione particulare. Est craru chi peruna de sas duas si podet paragonare, comente nùmeru de impitadores, a sas retzas soziales atuales, però sos espertos las cunsìderant sas alternativas mègius, si bogant profetu dae sas crìticas a sos sistemas traditzionales.
Sistemas operativos: eOS e Essentia, contra a iOS o Android
Custa undada noa de internet est minetzende fintzas sos sistemas operativos totupoderosos comente iOS, Android, Windows e Linux. eOS e Essentia como parent sos progetos prus avantzados.
Essentia si podet allùere in cale si siat aparatu connessu a sa retza, e medas de sas aplicatziones chi amus mentovadu in custu artìculu si podent impreare cun fatzilidade. Custu faghet a manera chi giai dae como siat un’alternativa, mancari chi su nùmeru de sos impitadores non si podat paragonare a su de sas prataformas cummertziales de como.
S’àteru sistema operativu, si gasi si podet nàrrere, giai avantzadu meda, est eOS, fàtzile de impitare e in fase de proa
Ligàmene: https://www.vilaweb.cat/noticies/els-substituts-de-chrome-ios-twitter-o-whatsapp-ja-son-aqui-brave-eos-akasha-status/


text:
Billie Holiday: The Complete Commodore & Decca Masters
buy album
Label: Verve Music Group
Released: 2010
Views: 700
Track Listing
CD1: Strange Fruit; Yesterdays; Fine and Mellow; I Gotta Right to Sing the Blues; How Am I to Know; My Old Flame; I'll Get By; I Cover the Waterfront; I'll Be Seeing You; I'm Yours; Embraceable You; As Time Goes By; He's Funny That Way; Lover Come Back to Me; Billie's Blues; On the Sunny Side of the Street. CD2: Lover Man; No More; That Old Devil Called Love; Don't Explain; You Better Go Now; What Is This Thing Called Love; Good Morning Heartache; No Good Man; Big Stuff; Baby, I Don't Cry Over You; I'll Look Around; The Blues Are Brewin,' Guilty; Deep Song; There Is No Greater Love; Easy Living; Solitude; Weep No More; Girls Were Made to Take Care of Boys. CD3: I Loves You Porgy; My Man; Tain't Nobody's Business If I Do; Baby Get Lost; Keeps On A-Rainin'; Them There Eyes; Do Your Duty; Gimme A Pigfoot (And a Bottle of Beer; You Can't Lose A Broken Heart; My Sweet Hunk O'Trash; Now or Never; You're My Thrill; Crazy He Calls Me; Please Tell Me Now; Somebody's On My Mind; God Bless the Child; This Is Heaven to Me.
Personnel
Billie Holiday: vocals; Buck Clayton: trumpet; Tiny Grimes: guitar; Bobby Hackett: trumpet; Eddie Heywood: piano, arranger; Budd Johnson: tenor sax; Mundell Lowe: guitar; Specs Powell: drums; Tab Smith: alto sax; Lester Young: tenor sax; Eddie Barefield: clarinet and baritone sax; Billy Butterfield: trumpet; Cozy Cole: drums; Bob Haggart: bass, arranger; Horace Henderson: piano; Al Klink: alto sax; Carl Kress: guitar; Bernie Leighton: piano; Johnny Mince:alto sax; Sy Oliver: arranger; Frankie Newton: trumpet; George Wettling: drums; Bob Bain: guitar; Stan Webb: baritone sax; George Duvivier: bass; Louis Armstrong: vocals; Everett Barksdale: guitar; Tom Barney, Joe Benjamin: bass; Emmett Berry: trumpet; Denzil Best: drums; Larry Binyon: tenor sax; Wallace Bishop: drums; Johnny Blowers: Toots Camarata: guitar; Toots Camarata; arranger; Russ Case: trumpet; Big Sid Catlett: drums; Henderson Chambers: trombone; Doc Cheatham: trumpet; Kenny Clarke: drums; Shad Collins: trumpet; Sid Cooper: alto sax; Jimmy Crawford: drums; Lem Davis: alto sax; Vic Dickenson: trombone; Bob Dorsey: tenor sax; George Dorsey: alto sax; Eddie Dougherty: Nick Fatool: drums; Joe Guy: trumpet; Billy Kyle: piano; Jack Lesberg: bass; Kelly Martin: drums; George Matthews: trombone; Toots Mondello: alto sax; Sol Moore: baritone sax; Tony Mottola: guitar; Jimmy Nottingham: trumpet; Rudy Powell: alto sax; Bernie Privin: trumpet; Hymie Schertzer: alto sax; Jimmy Shirley: guitar; Bill Stegmeyer: clarinet, alto sax; Bobby Tucker: piano; Dick Vance: trumpet; Teddy Walters: guitar; Dicky Wells: trombone; Sonny White: piano; John Williams: bass; Shadow Wilson: drums; Milt Yaner: clarinet, alto sax; Paul Ricci, Kenneth Hollon: tenor sax; Sammy Benskin: piano; Tony Faso: trumpet; John Fulton: clarinet, flute: tenor sax; Bernard Kaufman: tenor sax; Charlie LaVere: piano; Joe Springer: piano; George Stevenson: trombone; Gordon Jenkins & His Orchestra (Strings); Billy Taylor: Jr.: bass; Daniel Perry: guitar; Rostelle Reese: trumpet; Armand Camgros: tenor sax; Jimmy McLin: guitar; Haig Stephens: bass; Stanley Payne: tenor sax; Jack Cressey: alto sax; Dick "Dent" Eckles: flute, tenor sax; Pat Nizza: tenor sax; Art Drellinger, Freddie Williams: tenor sax; Gordon Griffith: trumpet; John Simmons: bass, director; string sections; Gordon Jenkins Singers: background vocals.
Charts of Elegance
What is Jazz?
Building a Jazz Library
Extended Analysis
DVD/Film Reviews
Profiles
Read more articles
Nimbus West Records
buy
2014
Nimbus West Records
buy
2013
Nimbus West Records
buy
2012
Nimbus West Records
buy
2012
Nimbus West Records
buy
2011
Nimbus West Records
buy
2011


text:
Ñico Saquito
Articulu in logudoresu
Ñico Saquito (su nomene justu Benito Antonio Fernández Ortiz, Santiago de Cuba, 17 ennarzu 1901 - Havana, 04 Austu 1982) fit unu chitarrista, cumposidore e cantante Cubanu. In totta sa carriera at cumpostu pius de 500 cantones. Est istadu s'inventore de su tipu 'e cantu jamadu guaracha.
sa Vida[modìfica | modìfica su còdighe de orìgine]
A 15 annos si fit ja fattu notare pro sas cantones suas, gai lasseit sa carriera de su baseball e aiat sighidu a cantare e iscrier cantones. In su 1920 aiat formadu su gruppu sou, e dae tando e pro tottu sos annos '30 at giradu a Cuba. In su 1937 Ñico Saquito at fundadu su trio Compay Gallo Trio. Dapoi, torradu a Santiago at fundadu su gruppu Guaracheros de Oriente, chi at giradu dae Havana, a Puerto Rico e Venezuela finas a su 1950. Poi de sa rivolutzione de Fidel Castro issu torreit a Cuba ma sos atteros componentes de su gruppu nono.
sa Mùsica[modìfica | modìfica su còdighe de orìgine]
Issu at cumpostu printzipalmente guarachas ma finas medas guajiras e sons. Sas cantones suas pius famosas sunu:
- María Christina (guaracha)
- Adios compay gato (son)
- Al vaivén de mi carreta (guajira)
- Saca la jabita (guaracha)


text:
Andreas Cuomo
Patria: Civitates Foederatae Americae
Nomen nativum: Andrew Mark Cuomo
Officium
Munus: Causidicus, Politicus
Consociatio
Religio: Catholicismus
Familia
Coniunx: Kerry Kennedy
Andreas Cuomo, vulgo plene Andrew Mark Cuomo (Novi Eboraci in urbe natus die 6 Decembris 1957) est politicus Civitatum Foederatarum.
Andreas Cuomo filius est Marii qui gubernator civitatis Novi Eboraci inter annos 1983 et 1994 meruit. Ipse alumnus est universitatis Fordhamensis et scholae iuris Albanensis. Factionis democraticae sodalis, secretarius adiutor ab habitatione et evolutione urbana factus est die 28 Maii 1993, praeside Gulielmo Clinton, deinde secretarius principalis die 29 Ianuarii 1997, quo munere usque ad 20 Ianuarii 2001 functus est. Advocatus generalis civitatis Novi Eboraci fuit ab anno 2007 usque in 2010. Gubernator eiusdem civitatis ab anno 2011 post patrem meret, iam bis ad hoc officium electus.
Bibliographia[recensere | fontem recensere]
- Rod Dreher, "Where the Son Doesn’t Follow" in National Review (4 Septembris 2002)
Nexus externi[recensere | fontem recensere]
- Vita et opus apud situm gubernii Neo-Eboracensis
- "Andrew Cuomo Biography" apud Biography.com


text:
- No tips yetWrite a short note about what you liked, what to order, or other helpful advice for visitors.
Related Searches
- giardino villa cairoli di babbu's family brescia
- giardino villa cairoli di babbu's family brescia photos
- giardino villa cairoli di babbu's family brescia location
- giardino villa cairoli di babbu's family brescia address
- giardino villa cairoli di babbu's family brescia
- giardino villa cairoli di babbu's brescia
- giardino villa cairoli di babbu's family brescia
- giardino villa cairoli di babbus brescia
- giardino villa cairoli di babbus family brescia
- ðgiardino villa cairoli di babbu's family brescia
- ðgiardino villa cairoli di babbus family brescia
- About
- Blog
- Businesses
- Cities
- Developers
- Help
- Careers
- Cookies (Updated)
- Privacy (Updated)
- Terms
- English
Foursquare © 2018 Lovingly made in NYC, SF & Chicago


text:
Lùvula
Coordinatas: 40°28′12.71″N 9°29′10.24″E / 40.470196°N 9.486179°E
Lùvula (connotta fintzas comente Lùgula, in italianu Lula) est una bidda de sa Provìntzia de Nùgoro in Barbagia, s'agatat a 521 metros supra de su mare e jughet 1.647 de popolatzione.
Est istada un'importante tzentru minearàriu, sa mina de "Guzzurra" est istada abberta dae sos Romanos, sa mina de "Sos enattos" at serradu de produire unos deche annos faghet.
Cun custas minas, Lùvula, cun àteras biddas de Sardigna, est parte de su "Parco Geominerario della Sardegna", decraradu patrimòniu de s'umanidade dae s'UNESCO.
Lùvula est connota pro "Santu Franziscu" e meda zente onni annu venit a bisitare sa crèsia e sas cumbessias, a fàghere sas novinas a su santu de sos poveros.
Sa festa, est affestada dae sos "Bovoreddos" de Nùgoro chi che l'ant furada a Luvula, festa chi in passatu colliat meta dinari, difatis in Nùgoro b'est su dìtziu chi narat "a ti vìdere priore de Santu Franziscu".
Tradiziones: "su ballu e sa vaglia" una cerimonia chi acchiana in processione pro che occare s'ocru malu a sa pessone chi lu teniat.
Prus imporatante pro s'istudiu chi n'est istatu attu est su "Battiteddu" una mascara de carasecare, vesita de pedde de erveche o de mascru, su mucatore in conca, chin sa cara pintata de carvone. In sa petorra picat sos marrazzos e appena sutta su chetu puzzone ortatu, chi est una entre de erveche prena de sambene e abba. In sa processione li veniti instamaptu pro li acchere issire su sambene chi nd rughet a terra pro l'accher proicare.
Lu sichin sos battileddos, omines vestitos de eminas gatias, sa cara pintata de carvone sichin cantante un lamentu de mortu, pichan ifattu una bamboledda de istrazzos chi la daen vasare a sa zente in su caminu.
Un istudiu narat chi sa maschera de su Batileddu est un ritu anticu ritu Dionisiacu de lebeddu,
Zente connota de sa idda e Luvula: Pauleddu Calia scenografu de Federico Fellini, istat in Parigi inuve sichit in s'arte sua.
Libros: "Le bacchette di Lula" de A. Bernardini.


text:
domenica 11 marzo 2012
Sa pratzidura diatòpica de sa lìngua sarda/La divisione diatopica della lìngua sarda
FILS 11-12 . Cagliari, novembre 2011
***
Est cosa connotta de tottus ca sa lìngua sarda est pratzia in fuedhadas diversas e dissimbillantis, candu prus candu de mancu, s’una de s’attra. Mancai sa lìngua sarda siat una e una scetti. E custu poitta ca una scetti est s’arrèxini e sa manera de cummenti s’est ispirigada sa lìngua latina po ’ndi benni lìngua sarda: e gi’est po cussu insandus chi sa lìngua sarda tenit meda caràtteris chi funti sempri is proprius in calisisiat logu si fuedhit su Sardu. Iat a bastai a nai su fenòmenu de sa metafonesi, sa punna de su Sardu a mantenni sa sìllaba obetta; sa manera analìtica de fai su tempus verbali de su benidori (e.a.n. su futuru: p. es. app’a nai,as a fai), s’artìculu determinativu (su, sa) chi benit de su latinu ipsum/a e no de illum/a cumenti est in casi tottu is attras lìnguas romànicas; s’affortziamentu de is cussonantis; su de ’nci ponni sa preposizioni a deinnanti de su complementu oggettu si custu est una pessoni (p.e. appu intendi a Nàssiu): e meda attrus ’nd’ia podi mentovai. E prus parìvile ancora est sa lìngua sarda si pigaus a contu is fenòmenus de sa sintassi: chini no connosci s’espressioni po fai certus tipus de dimandas, cument’iat essi Intèndiu m’as? calendinci fias? A Frantziscu fuedhai dhi deppeus?, po nai una de is cosas prus connottas e spainadas in tottu su Sardu; e ia podi acciungi sa manera de imperai su modu infinidu, o su gerùndiu, o sa tràmuda de is costituentis sintàtticus in sa fràsia, cummenti aina po espressai certus bisòngius e fainas pragmàticas (p. es. una domu nova mi seu comprau). E no est de si scaresci chi su cabbali de su lèssicu, de is paràulas est a nai, est, in sa fondamenta sua (e no scetti), su matessi in tottu is fuedhadas de sa lìngua sarda.
Nadu custu, scieus, torru a nai, ca sa lìngua sarda cambiat de espressada comenti cambiant is logus e sa geografia de sa Sardinna; scieus tottu ca, si andaus a una bidha accanta a sa nostra, agattaus giai differèntzias e dissimbillantzas, chi crescint cantu prus si ’nci stesiaus de su logu nostru. Tottu custu no est unu spantu e no dhu deppit essi: dogna lìngua est, fintzas de s’inghitzu, differentziada in sa geografia sua, e s’aunimentu, si càpitat in s’istòria, benit appusti, mancai sa chistioni siat unu pagu prus diffìcili, trobedhada e imbodhiada de cantu seu narendi innoi. Podeus fintzas nai chi sa differèntzia est sa sustàntzia matessi de sa lìngua: de dogna lìngua, poitta ca dogna lìngua nascit cun s’intzimia etottu de sa differèntzia e de sa cumpratzidura: diffèrentzia intra de is logus abi custa lìngua si fuedhat; differèntzia cunfromma de is dissimbillantzas chi s’agatant in sa societadi aundi est fuedhada; s’aunimentu de una lìngua (e fintzas su mantenimentu de issu) benit, imbèccias, de una voluntadi precisa, chi podit essi polìtica, sociali o culturali, o totu custas cosas impari.
Duncas, su problema immoi est cussu de stallai is diversas faedhadas de sa lìngua sarda. Infattis si andaus a circai differentzias, ’nd’eus agattai prus de cantu si ’nd’íant a podi, in tottu su logu de Sardinna, différentzias de nomini po nai una e una pròpia cosa (p.es. is nominis de su tzurrundeddu, o de su pibitziri), o is desinèntzias de tempus e modus de su verbu, is maneras, is prus dissimbillantis, de spadriai is sonus e de realisai is fonemas: e in custa manera iaus a intrai ind un’imbòdhiu aicci impirigau, chi iat essi diffìcili a si ’ndi scabulli. Duncas bisòngiat a circai e a si donai una mètida e un’arrègula po si ’ndi podi sprobigai.
In custus annottus chi si propòngiu m’app’a poderai a unu critèriu e a unu fundòriu tradizionali, chi est cussu de fundamentai sa pratzidura de is fuedhadas appitzu de fenòmenus fonèticus de sa lìngua, mancai deu beni scìppia ca attrus critèrius s’iant a podi bogai a pillu, fintzas po biri si custus andant a pari cun is fonèticus, e in cali medida; e mancai scìppia puru chi fintzas una classificatzioni de is fenòmenus morfològicus, mascamenti is chi pertoccant sa coniugatzioni verbali, iat essi cosa disìggiada po s’iscèntzia, dae custu remiru. Ma scieus beni puru chi est tantecantu sa fonètica a donai a is fuedhantis sa medida e s’attinu su prus làdinu de sa differèntzia.
Ma fintzas ponendisinci aintru de custu consideru fonèticu, toccat a circai e a ponni critèrius precisus, poitta ca is fenòmenus fonèticus funti medas e medas. E duncas tocat a scerai calis fenòmenus fonèticus potzant essi cussus affattentis a una pratzidura chi tengiat sentidu e fundòriu, deghinò iaus a essi indaennanti de un’improdhu de fattus differentis, iscussertaus e chen’arrègula.
Duncas app’a prova a donai unu critèriu e un’arrègula a s’ammisturu mannu de is differèntzias. E diacci toccat a si dimandai cali iant essi is differèntzias de importu prus mannu po trassai una figura assentada de custa cumpratzidura, dialettali eus a nai, de sa lìngua sarda. Po custu m’app’a poderai a tres critèrius fundamentalis: unu geogràficu, unu, stòricu-comparativu e unu strutturali.
Innanti de sighiri in custu trettu, iat essi pretzisu de bogai a campu su concettu de isoglossa: naraus isoglossa una linia imagginària chi scrobat su logu (geogràficu) aundi s’agattat unu certu fenòmenu, de su logu aundi custu fenòmenu no dhoi at. Duncas un’isoglossa disinnat una pratzida de campu (de spàtziu) geo-linguìsticu cun remiru a unu certu fenòmenu linguisticu: fonèticu, lessicali, morfològicu.
Immoi, cummenti is linguistas scnit beni deddiora, candu est chistioni de làcanas intra variedadis de una matessi lìngua o intra lìnguas imparentadas intr’issas, no s’agattat mai una làcana pretzisa chi dhas iscrobit de manera netta, po ca si potzat nai chi innoi accabbada sa variedadi X e adhia de innoi cumenentzat sa variedadi Y. Infattis is isoglossas s’attroppèliant intrepari, chene andai mai una appitzu de s’attra, de manera chi no si podit marcai mai una làcana pretzisa: teneus scetti làcana de fenòmenus singrus, ma no làcana intra variedadis o lìnguas in parentìu. Perou, certu, podeus nai chi ’nci funt isoglossas chi punnant a sighiri sa matessi caminu, accostandusì o istesiandisi unu pagu s’una cun s’attra o mancai fendu su propriu camminu po unu certu trettu. Po esèmpiu, su campu attremenau dae s’isoglossa chi pratzit sa leada abi is cussonantis velaris si funti torradas in palatalis (est a nai sa leada abi si narat chentu e cussa abi si nara centu), sighit unu camminu chi casi cumbinat cun su de s’isoglossa chi pratzit sa leada aundi is vocalis -E e -O latinas in finitia abarrant ugualis, dae sa leada aundi custas vocalis si cambiant in -i e in –u (est a nai sa leada abi si narat òmines bonos dae sa leada abi si narat òminis bonus). Attru esempi podit essi cussu chi pertoccat sa rutta de sa n intr’e vocalis e su de su cambiamentu de L in b (sa mãu maba); o ancora cumbinat casi perfettamenti sa leada abi si narat puthu (dae una T+J latinas) e cussa abi s’arruit sa f de inghitzu ’e paràula: ’idzu (pro fidzu). Un’attru critèriu est cussu po chi unu datu fenòmenu (sinnau de una certa isoglossa), naraus su fenòmenu A podit occuppai una certa leada inintro de sa cali dhoi at una leada prus pitticca abi s’agattat fintzas su fenòmenu B; in tali manera iaus a tenni sa variedadi X chi tenit A e scetti A e sa variedadi Y chi tenit A e B.
Infinis podeus ponni un’attru critèriu, su de tres chi nos fait stallai una leada abi is isoglossas si attroppeliant e s’impirigant meda appari.
Un’attru critèriu ancora est cussu chi si fait preferri un’isoglossa chi istallat una leada bastanti manna de una troppu pitticca.
Postus chi aus custus critèrius, toccat insandus a disponni una gerarchia chi tengat in cossideru s’importu, minori o majori, de custas isoglossas. Po fai custu, potzu proponni custus paràmetrus, commenti sighit: 1) paràmetru spatziali: tenint importu prus mannu is isoglossas chi istallant una leada prus manna, mellus ancora si 1a) custas isoglossas punnant a s’attobiai appari; 2) paràmetru istòruicu comparativiìu: tenint prus importu is isoglossa chi scrobant una leada de unu fenòmenu de mantenimentu dae cussa de unu fenòmenu novadori, mellus ancora si 2a) custus fenòmenus si podint cuffrontai cun fenòmenus parìvilis de logus linguisticus chepari po cantu a parentiu; 3) funti de importu is isoglossas chi stallant sa leada de dus fenòmenus chi siant parivilis o liaus intr’issus cantu a struttura.
Insandus su tipu de leada linguistica chi eus a nai «ideali», iat essi cussa chi tenit un’amprària bastanti manna, chi si cumbinat cantu mellus est possìbili cund una leada de un’attru fenòmenu, e aundi s’agattant fenòmenus de importu stòricu-comparativu e de importu strutturali.
Immoi, insandus chi eus nau tottu custu, già podeus scioberai is isoglossas chi funti de importu prus mannu.
Una prima isoglossa est cussa chi iscrobat sa leada aundi is cussonantis velaris latinas indaennanti a is vocàlis e e i (ki, ke) abarrant chene cambiamentu, dae sa leada aundi custas cussonantis si torrant in palatalis (est a nai chi si scrobant sa leada aundi si narat chentu lunghes de cussa aundi si narat centu luxis). Custa isoglossa pratzit sa Sardinna in dus mesus casi ugualis; e ancora is dus leadas aicci stalladas funti, duncas, una prus cusservativa e casi unica in su mundu linguìsticu romànicu, a nord, e s’attra prus innovativa a sud. Cust’isoglossa, ancora, currit unu camminu chi si cumbinat bastanti beni cun s’isoglossa chi scrobat sa leada aundi is vocalis -E e -O de finitia si mantenint cummenti funti dae cussa aundi issas si tramudant in -i e in -o ( frores bellos/froris bellus; deo sono bene/deu sonu beni ); e innoi puru ’nci teneus un’area de cusservassione a nord e una de innovassione a sud chi s’appresiat a s’Italia meridionali e a sa Còrsica. Po custu fattu, su mesu meridionali de s’Isula benit a frommai unu sistema fonològicu cun setti fonemas vocàlicus, poitta ca si distinghit una e aberta dae una e serrada (bèni/béni, scètti/scétti) e atterettantu una o aberta dae una o serrada (óru/òru; óllu/òllu) cun balori fonològicu, est a nai bastanti a distinghi po issas etottu dus pràulas. Custu fattu est lograu de su fenòmenu chi si narat metafonesi po su cali una vocali e o o tònicas funti serradas si sighit sa vocali i o u, deghinò sa e e o abarrant abertas, ma sa i o u deppint essi sas beras de su latinu, ca si benint de una -E o -O latinas chi in Campidanesu si furriant in i e u, insandus sa e oppure o tònicas abarrant abertas: e duncas, po esèmpiu, béni dae su latinu VENI porta sa e serrada, mentras ca bèni dae su latinu BENE porta sa e aberta.
Dhoi at attras isoglossas chi currint dae ponente a levante in mesu a sa Sardinna e dha spratzint in dus metadis.
Dhoi at cussa de sa pròstesi de sa vocali i daennanti a s+cuss. Fenòmenu chi agattausu sempri in su mesu de susu de s’ìsula, mentras che in sa parti ’e iosso custu fenòmenu no est de regula (iscola, iscala, ispantu iskire, istrale). Mentras a s’imbessi in parti ’e iosso agattaus sa pròstesi de a daeinnanti a una r (arriu, arrana, arrosa, arruiri, arrègula, ecc.), chi no s’agattada in part’ ’e susu.
Su mesu de basciu tenit s’articulu determinativu plurali is uguali po maschili e po femminili, mentras chi in part’ ’e susu si scerat sos po su maschili e sas po su femminili.
Infinis teneus tres isoglossas chi currint de manera casi perfetta su propriu camminu, stallendi una leada a forma de triangulu, cun sa punta in Ottana e is ladus chi andant s’unu a Siniscola e s’attru a nord de Baunei, de manera chi in custu triàngulu cappit sa part’ ’e susu de sa Brabaxa, su Nuoresu e sa Baronia. Is isoglossas chi seus narendi funti duncas custas.
1) cussa chi scrobat sa leada abi is cussonantis occlusivas surdas P,T,K intra de vocalis s’abarrant chen’ e mudai, a differèntzia de tottu su restu de su logu sardu abi is cussonantis ch’eus nau si mudant in sonoras fricativas b, d, g. Po esèmpiu: paku, luke, fàkete, arribatu, kupa, kepudha contra a pagu, luge, fagede, arribbadu, kuba, kebudha. Custu fattu est de importu compartivu poitta ca distinghi una leada cusservativa, de una keada innovadora fintzas a cuffronta cun attras partis de s’ispàtziu linguisticu romànicu: pruscatottu orientali contra occidentali.
2) sa rutta de sa cussonanti F in cummentzu de paràula: oku po foku, arina po farina, idzu po fizu, odza po fodza, àkere po fàkere, urriare po furriare, erru po ferru, ecc. Custu fattu est de importu si pensaus chi custu fenòmenu si deppit a sa lìngua chi si fuedhàt in Sardinna innanti de su Latinu de is Romanus, e est unu fenòmenu chi agattaus fintzas in su Castiglianu e i su Guasconi, casi de seguru poitta ca custas lingusìas teniant una matessi lìngua preromana, pari cun sa Sardinna.
3) s’irviluppu de su gruppu fonèticu de C o T + sa semicussonanti J ; in custa leada custu gruppu si svviluppat cummenti una cussonanti interdentali ficativa th, contra a su Logudoro chi dhu torrat cummenti t, e su Campidanu chi dhu torrat cummenti zeta surda tz: petha, puthu, atha) contra a peta, putu, ata mein su Logudoro, o petza, putzu, atza in Campidanu (dae su latinu PETTIA, PUTIU (po su clàssicu PUTEU), ACIES.
Seus immoi in sa possibilidadi de tirai carchi concruimentu. Eus bistu chi dhoi at tottu una filera de fenòmenus chi spratzint su logu linguisticu de su Sardu in dus metadis de amprària casi uguali: s’una in part’ ’e susu e s’attra i part’ ’e iossu, s’una, a nord, prus cusservadora e s’attra, a sud, prus innovadora. E funti tottu isoglossas de importu po is arrexonis chi eus nau appitzu. E dhoi at unas tres isoglossas, de importu issas puru, chi descrinti una leada prus pitticca ma beni stallada chi est cussa de su Nuoresu. C’est de nai perou chi tottu is isoglossas chi distinghint sa parti ’e iossu da sa de susu, distinghint peri su Nuoresu dae sa leada de iossu o meridionali. Po tantu eus stallaus tres leadas principalis aundi ’nci funti is tres variedadis linguisticas de sa lìngua sarda: su Campidanesu o meridionali, su Logudoresu o nord-occidentali e su Nuoresu o nord-centru-orientali. Cust’urtima dha podeus intendi cumment’e sa parti prus cusservadora de su Logudoresu, po is cosas chi eus nau pagu innanti. B’at fintzas de cussiderai chi s’àrea nuoresa s’agattat a costau de s’area ollastina, chi podeus cussiderai sa parti cusservadora de su Campidanesu, insandus podeus nai chi dhoi at tottu un’àrea bastanti manna, collocada in sa parti centru-orientrali de sa Sardinna chi est un’àrea de cusservatzione linguistica.
Ma un’attra leada, sa ’e cuattru podeus stallai, est sa leada de s’Arborea, est a nai, po su chi pertoccat sa linguistica, sa leada posta a susu de Aristanis e chi cumprendit su Montiferru, sa zona de Bilartzi, su Barigadu e parti de su Mandrolisai cun Sòrgonu e Atzara. Custa leada dha podeus stallai po more de unu cuntrastu chi eus a nai strutturali e chi in dogna manera segat una certa simmetria de distribuzioni complementari de certus fenòmenus. Infattis in s’area de susu aundi si mantenint chena mudongiu is cussonantis velaris (chentu, àghina, pike) su sviluppu de su gruppu fonèticu chi aus bistu T,C+semicussonanti J est o t (logudoresu) o th (nuoresu): puttu/puthu, atta/atha; aundi imbeccias is velaris si furriant in palatalis su sviluppu de su custu gruppu fonèticu est tz. Immoi perou in sa leada arborensi cummenti dh’eus bista e attremenada teneus is velaris mantènnias chene muda, perou s’èsitu de T,C+J est su de su Campidanesu: zeta surda tz. Ind una parti arrenconada de s’Arboresu teneus ancora un’attru cuntrastu strutturali. Nosu scideus ca abi sa L latina si tramudat in sonus diversus: b w, ŗ, gw su sviluppu de su gruppu L+J est ll: est a nai chi abi si narat meba o sabi o meŗa e saŗi, is paràulas cun L+J latinu donant ll: fillu, allu, ollu, allenu, mellus. In sa leada settentrionali aundi sa ella est una ella dentali, su gruppu de L+J donat g palatali o zeta sonora figgiu/fidzu, oggiu/odzu, aggiu/adzu, mèngius/ mènzus. Ma sa cosa andat de manera diversa in custa zona pittica des’Arborea (S. Vero Milis, Narbolia, Milis): abi teneus meba o sabi o saŗi ma fidzu, adzu, mendzus.
Diat essi troppu longu immoi spricai su poitta de custus contrastus, ma sa cosa est de sei etottu de importu, po more de su contrastu matessi intra sonus de importu: e d’attra manera un spricadura iat abarrai un’ipòtesi e no cosa sigura. Ma c’est de acciungi chi s’Arborea est una terra aundi is isoglossas si fainti craccas e s’attroppeliant, i est fintza una terra de cuntiendas antropologicas intra su mundu de su pastoriu e su de is messajus, chi casi casi si isprigant in sa lìngua.
Ancora c’est a nai chi s’isoglossa de su tramudòngiu de T,C+J in tz andat a pari sighindi in pràtica su pròpiu camminu de s’isoglossa chi scrobat a josso sa leada aundi su pronòmini àtonu de 3a pessona est dhu/dha/dhi ecc. dae sa leada aundi su matessi pronòmini sonat lu/la/li: Beni su camminu comunu de custas isoglossas est casi ben’appari cun sa làcana antiga chi scrobada su Giuigadu de Arborea de Giuigadu de Torres. Cosa chi nos ponit in birbìlliu iscientìficu, po s’annoditzu de Istòria e de Linguistica.
Beni eus bistu, cummenti nos narat deddiora sa tratitzioni de is istùdius e is òminis scìppius de linguistica, chi sa parti meridionali de sa Sardinna est innovadora, mentras ca sa parti settentrionali est cusservadora. Podit andai fintzas beni. Ma ’nci funti perou unus cantus fattus e unus cantus fenòmenus chi, a mei assumancu, mi ponint in birbìlliu e in duda: mi ponint sa puxi in s’origa, cummenti si narat. E chi mi faint pessai chi is cosas funti unu pagu prus trobedhadas de cantu no siat stèttiu nau.
Pensaus po esèmpiu a su disviluppu fonèticu de sa ella in cab’ ’e susu e in cab’ ’e jossu. In cab’ ’e susu (Logudoresu e Nuoresu) sa ella est una ella dentali, in cab’ ’e jossu (Campidanu) sa ella latina s’est furriada in sonus diversus cummenti eus bistu b, w, gw, ŗ, ? (occlusiva laringali o corpu de orgoena (o de glottidi)): tottu sonus chi parint differentis meda s’unu de s’attru, ma chi tenint unu piessignu comunu: funti tottus sonus grais (gravi) po cantu pertoccat s’acùstica e chi deppint ammitti tottus una ella velari, o grai, cali fiat sa ella latina prus antiga, chi scetti appusti s’est cambiada in ella dentali, e sa ella velari dha podeus intendi ancora oi in dì in sa fuedhada populari de Castedhu, fintza fuedhendi in Italianu. Duncas in custu casu est su Campidanesu a essi cusservadori. E cusservadori su Campidanesu est fintzas po su fattu chi mantenit su pronòmini dhu/dha/dhi ecc. cun sa ella dòppia (sa dh cacuminali est in Sardu su dirviluppu de sa ella dòppia latina) contra su Logudoresu-Nuoresu chi ant scempiau custa ella (lu/la/li). Eus bistu chi is variedadis de susu anti sa pròstesi deinnanti una essa sighia de cussonanti (iscola, ispanu, istùdiu) mentras chi in Campidanu no est obbligatòria, e parit a is sàbius de linguistica romànica chi custa prostesi obbligatòria est unu fattu chi s’est avverau prus a tardu. Po imbessi su Campidanesu tenit su fenòmenu de sa pròstesi dainnanti de sa erra (arrana, arriu, arrosa) chi est unu fattu chi si deppit a is lìnguas fuedhadas in Sardinna, e in atterue puru,innanti de su latinu, e duncas una cusservatzioni bell’e forti.
Pensaus immoi a un’attra cosa: eus bistu chi su Logudoresu-Nuoresu mantenint sa E e sa O de finitia chi imbeccias in Campidanresu si furriant in i e u, fattu de innovazioni. Certu, ma pensaus a una peràula de su Logudoresu-Nuoresu cumment’e ube dae su latinu UBI, innoi una I de s’orìgini s’est cambiada ind una e, e sa matessi cosa si podit nai po una paràula medievali, po unu topònimu chi agattaus in scritturas antigas cumment’e Frotoriane (est a nai sa Forfongianus de oi) chi benit dae su latinu FORUM TRAIANI: innoi puru una I latina s’est furriada in e contra su chi est regula abettada. Cummenti si pointi spiegai cusats cosas? Deu propòngiu chi sa furriadura de E latina in i fiat innanti prus spraxa, e chi sa parti de susu de s’Isula siat stèttia latinizzada o fortzis rilatinizada ind’un època prus tarda de su meridioni sardu e chi in sa parti de susu siat intradu unu latinu prus standardizzadu chi non in su meridioni, ma de unu standard de unu latinu prus trigadiu, mentras ca in sa parti meridionali si funti mantènnius fenòmenus prus antigus ma prus pagu standardizaus. Insandus si podi cumprendi paràulas cumment’e ube (po ubi) o Frotoriane (po Frotoriani): est cummenti si sa parti de susu de Sardinna fessit stèttia pigada dae sa furighedha de standardizzai tottu e de ’nci bogai is piessignos chi podiant parri vulgaris, e insandus dogna i de finitia deppiat torrai a essi una -e mancai cussa i fessit una i in latinu etottu. Est su fenòmenu beni connottu chi is linguistas dhu tzerrianr “ipercorrettismo”.
Fintzas sa cusservatzioni de is cussonantis velaris andat bista cund unu cossideru prus attentu. Oramai est diffìcili a crei su chi est stèttiu nadu po meda tempus, est a nai chi su de si ’nd’essi furriadas is cussonantis velaris (ke, ki, ghe, ghi) in palatalis (ce, ci, ge, gi) in su Campidanesu siat unu fattu dèppiu a sa influèntzia toscana in s’edadi de mesu. Medas cosas si podint fai pensai ca custu fenòmenu s’est ingendrau innoi etottu in Sardinna, si pensaus ca in su Campidanu teneus èsitus differentis de sa palatalizzatzioni, in Ollastra e in sa Brabaxa meridionali pruscatottu, chi faint pensai a sa primu pàsia de custu fenòmenu, est a nai chi is sònius cummenti funti ispadriaus in custas bandas, Ollasta e Brabaxa (deg^e / degi, lug^e, lugi); ma puru carchi scrittura antiga benindi dae su cab’ ’e susu, commente batuier de liggi de seguru [battug^er] po su logudoresu batugher, bingi po binchi, poninti in pensamentu; fintzas si in custus fattu de iscrittura bisogniat de donai attenzioni a medas cosas, cummenti podit essi su de biri si no siat unu piessignu pessonali de unu iscriidori particulari; e podeus acciungi puru carchi ipercorrettismo cummenti ghennas po gennas. Certu is iscritturas campidanesas nos ammustran de manera crara e sintzilla ca in Campidanu puru in s’edadi de mesu, medas formas fiant de seguru velaris: po esèmpiu binki, merkede scrittus cun sa kappa. E insandus itta deppeus pensai? Deppeus pensai chi una evoluzioni linguistica no est una cosa simpli e deretta, ma podit essi prus o mancu imbusticada e trobedhada. Po sa chistioni chi si pertoccat innoi podeus pentzai, bistu su chi aus bistu, chi ’nci fessit una froma prus ‘corretta’ e ‘ufficiali’ eus a nai, chi fiat cun sa velari, e mancai imperada fintzas prus a tardu chi mein is attras linguas neolatinas, e una fromma prus perusada cadadia chi si naràt cun sa platali (chelu o lughe fiant fromas currettas mentras chi celu e lugi o luxi fiant frommas de impreu fittianu) in tottu sa Sardinna. Pusti su Logudoresu-Nuoresu at scioberau is frommas ‘curretas’ comenti fromma unica, mentras sa parti de josso at scioberau is frommas chi s’imperant a fittianu in sa fuedhada de dogna dì.
Itta ollu nai cun tottu custu? Bollu nai chi si puru potzat essi beru chi su settentrioni est prus cusservadori de su meridioni, custu no est dèppiu a su fattu chi is fenòmenus antigus intraus in Sardinna a s’època antiga de sa latinizatzioni si siant mantennius chene mudai fintza a immoi, ma bolit nai chi sa parti de susu at scioberau et preferiu is frommas prus giustas e curreggias facci a is frommas imperadas a fittianu: e at scioberau is frommas currettas, cussas prus accanta a sa norma e a sa règula, funti casi sempri si no sempri, cussas prus cusservadoras. Ma attentzioni! Custu scioberu de frommas cusservadoras e giustas e currettas, podit essi stèttiu fattu ind un’epoca tarda candu sa correttesa e sa règula no fiat prus cussa de s’època antiga e clàssica, ma fiat una currettesa e una norma de prus a tardu chi podiat ai pigau certus fenòmenus de evolutzioni e de modernidadi, cummenti eus bistu assusu po sa ella e po is pronùminis àtonus lu la : frommas de su standard e no vulgaris, ma de unu standard prus tardu, facci a su Campidanesu chi mantenit mellus is formas antigas e chi fiant, in època tarda romana, oramai postas foras de su standard latinu.
Certu est diffìcili de torrai a costruiri sa dinàmica stòrica de sa latinizatzioni de sa Sardinna, e no solu de issa: si esti stèttia fatta ind un’orta ebbia, o si ’nci funti stèttius memmentus differentis e in cali parti de s’Isula. Si podit fortzis pensai chi sa parti de susu e sa prus inintro de Sardinna appat tentu mancai una latinizazioni dèbili a s’inìtziu, latinizatzioni chi s’est affortziada appusti in s’època cristiana, a sa fini de s’imperu romanu e in sa prima edadi de mesu; mentras chi su Campidanu fortzis at tentu una latinizazioni prus antiga e prus funguda: e custu fattu at portau de una parti chi su Campidanesu appat cusservau frommas meda prus antigas, ma chi at tentu puru una libertadi prus manna facci a su standard e a sa norma, su chi dh’at fattu cresci de manera prus disgagiada e scabbùllia.
Un’attra cosa si podeus dimandai: est a nai si s’iat podi cussiderai s’Ollastinu una de is variedadis mannas de su Sardu, chi si fessit aicci iat essi sa ’e cincu. E s’iat podi arrespondi puru ca eja. Infattis s’Ollastinu ammustat unas caratterìsticas chi funti tuttu suas. Podeus mentovai s’èsitu de su gruppu fonèticu latinu T,C+J chi in Ollastinu torrat a ss (prassa,assa, pussu po pratza, atza, putzu), fintza si in s’Ollastra alta (Urzulei, Talana, Baunei) s’èsitu est cussu chi agattaus in su Nuoresu, est a nai una interdentale fricativa surda (puthu, atha); is maneras diversas de torrai su gruppu latinu L+J (fìgliu, ogliu, filgiu, olgiu po fillu, ollu), sa torrada in bb de sa labiovelare latina QU+voc (abba, ebba) comenti in Logudoresu-Nuoresu, su sonu tottu suu de sa C latina pusti de vocali e deinnanti de is vocali E o I (lugi, degi, su gelu po luxi, dexi, su xelu de su Campidanesu), sa muda in r de sa essa deinnanti a cussonanti sonora, cummenti in su Nuoresu: ir binus po is binus. Podeus duncas biri chi in Ollastra is isoglossas s’appillant cummenti in s’Arbrea; ma toccat a acciungi perou su fattu chi in Ollastra custa pillada no est aicci cracca che in Arbrea, e, ancora. chi innoi no bi sunt cudhus cuntrastus de istruttura chi eus giai bistu in Arborea. Duncas podeus stai a mesu trettu in su consideru de si s’Ollastinu deppit essi cunsiderau una de is variantis diatòpicas de sa Sardinna o si dhu deppeus cunsiderai una sutta-varietadi, mancai meda marcada, de su Campidanesu: cummenti puru ingrinu a fai deu, ponendi a menti puru chi s’Ollastinu est sa pàsia prus antiga de s’evolutzioni de su Campidanesu antigu; e pruscatottu chi is chi funti is piessignus de s’Ollastinu, no corrispondint a is critèrius chi eus disinnau e stallau innanti: ni de unu cussideru istòricu ni de unu cussideru comparativu.
Insandus eus scerau cuattru, o mancai cincu, variedadis diatòpicas, dialettalis, de sa lìngua sarda. Ma calincunu at a torrai a nai ca sa lìngua cambiat meda de prus de custas scera chi aus agattau, e chi andendi de bidha in bidha agattaus differèntzias, pitticas o mannas chi siant; e chi, po nai, no si podit allegai de Campidanesu o de Logudoresu o de Nuoresu cummenti fessint, cadunu, una cosa parivile. E custu est beru. Perou si no boleus fai a biculus su logu linguisticu, deppeus torrai a fai, ma prus in minudu, is proprius arrexonus chi eus fattu po scerai is dialettus majoris chi eus bistu immoi immoi. E deppeus circai insandus de stallai inintru de dogna variedadi carchiuna sutta-variedadi, chi no siat troppu pitticca e chene si frimmai a piessignus troppu minudus.
Po su Campidanesu podeus stallai setti variedadis. Eus giai nau de s’Ollastinu, e accanta ’e custu podeus ponni su Brabaxinu meridionali (Dèsulo, Aritzo, Brebì), abi su gruppu fonèticu L+J andat in g’ palatali (figiu, ogiu, agiu, pagia) e sa palatali intra de vocalis e deinnanti a e o a i est realista cund unu sonu chi no est ni cussu generali de su Campidanesu (fricativu palatali), ni cussu alveo-palatali de s’Ollastinu, ma una palatali ispadriada prus innedha, in su mesu ’e su paladu (deg^e, pig^e, lug^e), mancai immoi custu sonu siat perdendusì agualandusì a su de s’Ollastinu (e po custu podeus fintzas pensai chi, una orta, in su passau, s’Ollastinu tenessit custu sonu matessi de su Brabaxinu, chi diat essi su sonu de sa prima intaccadura palatali de su latinu vulgari).
Po tres, podeus sterri su Campidanesu centrali, su chi de s’essida de Castedhu arribat fintzas a Aristanis e chi ’nci cappit sa pianura campidanesa, sa Marmilla e sa Trexenta. Su chi est particolari de custa leada est sa rutta de sa cussonanti enna intra ’e vocalis, chi donat unu sonu nasali a sa prima vocali (mãu, bĭu, sõu, cõillu, perdingiãu), e su passaggiu de sa ella latina intra ’e vocalis in b: meba, sobi, fusibi. Aggiriu de custa leada, a orienti de issa, teneus una leada a fromma de fracci strinta, mancai unu pagu prus lada in basciu, chi partit de appenas in for’ ’e Castedhu (giai de Cuartu e de Pauli) e arribbat a Milis. Su piessignu de custa banda est cussu de torrai in r [ŗ]uvulari sa L intervocalica latina: meŗa, soŗi, saŗi. In custa leada intrant su Partiolla, su Sarcidanu, parti de su Gerrei, pusti si brincat a Milis: duncas cust’àrea no est sempri de sighida, est unu pagu a mancia ’e leopardu eus a nai. Ma fortzis unu tempus custa fiat un’area prus pèrpera e is mancias chi eus nau funti sa sobradura de unu sighingiu chi oi non ’nc’est prus. Infattis si andaus a castiai in intro de custa leada, cun cussideru sociolinguisticu, eus a bî chi is prus giovunus o sa genti cun prus istruzioni si ’ndi straviant de spadriai custu sonu e preferint a bi spadriai una l affortziada: soLi, meLa, SaLi. Custu cumment’esti in cussus logus intramesaus intra de sa leada cun r uvulari [ŗ], aundi issa est sparèssia de su tottu; ma custu sonu, chi immoi, in custas bidhas, est categoria e no varianti, podit essi cumpresu cummenti unu remprassu de una ŗ uvulari chi immoi no ’nc’est prus: pensaus a logus cummeni Pauliatino o Allai chi iant a podi essi cussideraus s’accàppiu intra de sa leada prus manna cun sa r uvulari e Milis.
Podeus stallai ancora sa sutta-variedadi de su Sulcis aundi, una ìa sa ella fut pronuntziada cummenti r ma no uvulari, e sa zeta cummenti c’ palatali (craccionis, pucciu, inciandus, praccia), fenòmenus, pruscattottu su primu, chi funti sparessendi, e sa l inguni puru si furriada in L affortziada, cummenti puru, po atru, sa N (soLi, SaLi, paNi, maNu)
Interessanti podit essi su Sàrrabus, abi sa ella e issa enna si furriant in ‘occlusiva laringali’ o corpu de orgoena si prefereis (mã?u, me?a, sa?i, su ?imõ?i, lũ?a).
E po urtimu podeus scerai sa leada de Castedhu, aundi no cumparint tottus custus fenòmenus de cambiamentu fonèticu, de sa ella e de sa enna pruscatottu, e aundi est prus pagu spraxinau su fenòmenu de sa metàtesi.
Passendi a su Logudoro podeus scerai tres sutta-variedadis. Podeus nai ca sa parti prus ispàina de su Logudoro est sinnada dae custus dus fenòmenus : sa palatalisatzioni de is gruppus fonèticus latinus de Cussonanti + L fiore, pius, giae, pienu, fiamma, giamare po frore, prus, crae, prenu, framma, cramare de casi tottu sa Sardinna cun sa l furriada in j e no in erra, est una banda bastanti manna chi ’ndi piga casi tottu su Logudoro. Cust’àrea dha podeus spratziri in dusu: in s’una agattaus sa furriadura de r in l deinnanti de cussonanti e fintzas de sa s deinnanti de cussonanti sonora: ind una parti bastanti manna chi sighit unu camminu dae sud-ovest a nord-est agattausu (moltu, multa, elva, polcu, sal dentes, ilbagliu po mortu, murta, erba, porcu, sas dentes, isbagliu); in s’attra is cussonantis erra, ella, essa daennanti a cusssonanti si furriant in sonus meda particularis, sa lisca toscana dhi anti narau, o, is Sardus, dha tzerriant sa prallada de sos ‘limbidruches’: custu trettu occupat sa parti nord-occidentali de su Logudoru, e custa particularidadi fonètica d’agattaus fintzas in Tàttari, chi, casi de seguru est stèttiu su cummentzu de su fenòmenu e de s’ispaniamentu suu, a pagu a pagu fintzas a bastantementi attesu. Sa sutta-variedadi de tres de su Logudoro est cudha chi pigat su Màrghine e sa Costera, prus simbillantis a su Nuoresu, ma differentis de issu po ca no mantenint is cussonantis surdas) ma dhas fait sonoras cumment’e tottu su Logudoro (fàghede, no fàkete), ni tenit s’interdentali fricativa th (atha, puthu) chi si bortat in t ancora che in su Logudoresu (ata, putu). Perou, che a su Nuoresu, no tenit sa furriadura de paladalidadi po sa L appusti de cussonanti (frore e no fiore) ni cudhus fenòmenus chi eus tzerriau de ‘lisca’.
Fintzas su Nuoresu, dhus podeus spratziri in tre bandas. Una de interessu meda po sa conservadividadi est cussa chi pigat sa Baronia, Bitti, Lodè e Lula aundi tottu is cussonanti funti mantennias (fàkete, frate, comporatu,cupone); dhu’at una banda aundi sa T si furria in sonora (frade, comporadu), e a s’ùrtima una banda chi podeu tzerrai de su corpu ’e orgoena chi si ponit a postu de sa velare, sa K, leada abi intrant Fonni, Mamoiada, Orgsòlo, Olìana, Gavoi, Ollolai, Ovodha, e cancun’attra bidha ancora: pi?e, fo?u su ?ane po pike, foku, su kane.
Infini podeus nai ca no scetti is fenòmenus fonèticus funti differentis mein is diversas bandas de sa Sardinna; dhoi at puru fenòmenus morfològicus e lessicalis chi spratzint su spàtziu de sa lìngua sarda in parte ’e susu e parti’e jossu. Po esèmpiu s’essida de s’infinìdu verbali chi est in -are in susu e in -ai in banda ’e josso, cun attras essidas in
-ari, -ade, -ae in sa fasca de sa Mesania. Po sa prima persona singulari o plurali de is verbus, teneus in banda ’e susu is fromma -o e -amos/-amus e in banda ’e josso fromma in -u e in -aus. Fintzas is fromma de su gerundio si distinghint: in Brabaxa agattaus is tres formas de finitia -ande, -ende, -inde; in attrus logus s’agattant frommas -ande e –ende (Brabaxa e Ollastra), o -ande e -inde (Planargia); in d’ogn’attru logu sa fromma est unica in -endi chi in Campidanu podit accabbai cun sa finitia in -u : -endu. E po custu puru podeus nai chi su Campidanesu appat mantesu sa fromma antiga de su gerundio latinu in -o chena de dh’ai ammesturada ammarolla e a sa sola cun sa de su particìpiu in –e.
E in su lèssicu puru teneus differèntziasù. No mi stentu meda, ma potzu scetti arregodai lobas nord/sud cummenti kèrrere/bòlliri, làngiu/marriu, mandicare/pappai, feu/lèggiu, padre/para, komo/immoi, irmentigare/scareci, àrvure/matta, pòdhighe/didu.
Pubblicato da Maurizio Virdis a 21:32
Iscriviti a: Commenti sul post (Atom)


text:
Wyoming
Coordinatas: 43°00′N 107°30′W / 43°N 107.5°W
Articulu in LSC
Su Wyoming (/waɪˈoʊmɪŋ/) est unu istadu federadu de sos Istados Unidos de Amèrica chi s'agatat in sa regione de sos montes, in s'Ovest de sa natzione. Sa capitale e prus manna tzitade est Cheyenne.
Su nòmene de Wyoming benit de unu faeddu in limba Munsee, xwé:wamənk, chi cheret nàrrere a su frùmene mannu e alladiadu.
Allàcanat in su Nord cun su Montana, in s'Est cun Dakota de Sud e Nebraska, in su Sud cun su Colorado, in su Sud-Ovest cun su Utah, in s'Ovest cun su Idaho.
Est su de 10 istados prus istèrridos e su segundu prus pagu populadu de sa federatzione.
Sas duas partes otzidentales de tres de su Wyoming sunt cumpostas mascamente de montes, in sa parte orientale s'agatant imbetzes praterias de campeda, chi pigant nòmene de High Plains (campuras in artària).
Su 10 de nadale 1869 su Wyoming, chi tando fiat galu Territòriu e no istadu, est istadu su primu logu in sos USA a dare deretu de votu a sas fèminas. Su wyoming est istadu fintzas su primu a ddas ammìtere in polìtica, in sas giurias de tribunales, su primu a nde tènnere a giuighes de paghe, e su primu, in su 1924 a elèghere guvernadore fèmina.
Fiat su de 44 istados a intrare in s'Unione su 10 de trìulas 1890.
Su nomìngiu de su Wyoming, chi no ispantat bida s'istòria, est "The Equality State" (S'Istadu de sa Paridade).


text:
Emisfèriu sud
Coordinatas: 45°S 0°E / 45°S 0°E
Articulu in LSC
S'emisfèriu sud o emisfèriu australe est sa subrafache de unu praneta chi s'isterret intre s'ecuadore e su polu sud.
S'emisfèriu sud de sa Terra est essentzialmente marinu. Is terras emergidas costituint unos 50 milliones de chilòmetros cuadrados, rapresentant petzi su 20% de sa subrafache sua e petzi s'una de tres partes de totu is terras emergidas de su praneta. Intre su de 50 e su de 65 parallelos, non b'at casi terras emergidas peruna, a s'imbesse de s'emisfèriu opostu, su setentrionale. Su pitzu prus artu de s'èmisfèriu sud est su monte Aconcagua in Argentina, chi si nch'artziat subra is àteras summas de sa cordilliera de is Andas, a tesu de unos 150 km dae sa capitale cilena de Santiago de su Cile.
S'Antàrticu, postu in s'istremu meridione de s'emisfèriu sud, est su solu cuntinente de sa Terra chentza populatzione indìgena; s'àstragu chi dd'ammuntat rapresentat fintzas su 70% de is reserbas de abba de su praneta.
Dae bisura geopolìtica, s'emisfèriu sud contat istados numerosos in bia de isvilupu, chi s'agatant mescamente in s'Amèrica de su Sud, àteros - mescamente is Àfrica - sutasvilupados, ma fintzas unos cantos paisos intre is prus ricos de su mundu (totus in Otzeània). Petzi du 10% de s'umanidade bivet in custu emisfèriu.


text:
Quaderni di birdwatching - anno III - vol. 6 - novembre 2001
Direttore responsabile: Salvatore Grenci
Direttore editoriale: Luciano Ruggieri
Realizzazione: maudoc Maurizio Sighele
Caporedattore: Roberto Garavaglia
Comitato di redazione: Andrea Corso, Igor Festari, Ottavio Janni, Matteo Lausetti, Daniele Occhiato, Guido Premuda
Hanno collaborato a questo numero: Maurizio Azzolini, Silvio Bassi, Francesco Capaccioni, Carmela Cardelli, Gianni Conca, Antonio Fadda, Luca Fardella, Giuseppe Gazzoni, Violetta Longoni, Giorgio Mangili, Marco Mastrorilli, Maurizio Medda, Angelo Nitti, Ernesto Occhiato, Giorgio Paesani, Menotti Passarella, Giulio Piras, Andrea Vellani, Francesco Veronesi
Per contattare la redazione di QB:
Via Lungolorì 5a, 37127 Verona
qb@ebnitalia.it
Registrazione al Tribunale di Verona n. 2239/01 R.R. del 14/11/2001
© 2001 Quaderni di birdwatching by EBN Italia


text:
Dicembre 2017 – Gennaio 2018
Contenuti
News
Beatrice Bulgari su In Between Art Film; i nuovi direttori: Carlo Antonelli, Lorenzo Balbi, Diana Baldon, Lorenzo Giusti; Monografie e cataloghi ragionati: Carlo Alfano, Paolo Icaro, Mimmo Paladino, Ettore Sottsass; Boris Groys su In the Flow; Sarah Cosulich su Mutina for Art; Thomas Dane sull’apertura della galleria a Napoli; L’opera d’arte contemporanea, dallo scambio alla relazione
In primo Piano
Felice Levini e H.H. Lim
di Angelo Capasso
Darren Bader
di Alessandra Troncone
Luca Vitone
di Emanuela De Cecco
Arte & AI:
Harold Cohen,
Sondra Perry,
Ian Cheng,
Lynn Hershman Leeson
di Alex Estorick, Nora N. Khan, Sandro Weilenmann, Elvia Wilk
Marion Baruch
di Rita Selvaggio
Andrea Pallaoro
di Silvia Conta
Inside
Elisa Caldana e Diego Tonus Topography of Terror (19.12.2016) (2017)
In Bilico
Dall’orizzonte di Parise: Filippo De Pisis, Simone Berti, Valerio Nicolai
di Eva Fabbris
Brand New
Giulia Cenci
di Caterina Molteni
Recensioni
15a Biennale di Istanbul; 1a Biennale di Anren; Lucio Fontana, Hangar Bicocca / Milano; Chantal Joffe, Monica De Cardenas / Milano; Lisa Ponti, Federico Vavassori / Milano; Ugo La Pietra, Dabbeni / Lugano; Anna Boghiguian, Castello di Rivoli / Torino; Stefano Arienti, Villa Croce / Genova; Edoardo Piermattei, Thomas Brambilla / Bergamo; Gordon Matta-Clark e Heidi Bucher, Alma Zevi / Venezia; Emma Hart, Collezione Maramotti / Reggio Emilia; Biennale Foto/Industria, Bologna; Urs Fischer, Piazza della Signoria / Firenze; Hayley Silverman, VEDA / Firenze; Mario Nigro, Fondazione Ragghianti / Lucca; Mircea Cantor, Fondazione Giuliani / Roma; Davide Balula, Gagosian / Roma; Franco Guerzoni, Monitor / Roma; Betty Danon, Tiziana Di Caro / Napoli; Mythologies, Palazzo Palmeri / Monopoli.